
2026/0230 (NLE)
Propunere de
DECIZIE DE PUNERE ÎN APLICARE A CONSILIULUI
de modificare a Deciziei de punere în aplicare din 28 iulie 2021 de aprobare a evaluării planului de redresare și reziliență al Croației
CONSILIUL UNIUNII EUROPENE,
având în vedere Tratatul privind funcționarea Uniunii Europene, 
având în vedere Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență[footnoteRef:2], în special articolul 20 alineatul (1), [2: 	JO L 57, 18.2.2021, p. 17, ELI: https://eur-lex.europa.eu/eli/reg/2021/241/oj] 

având în vedere propunerea Comisiei Europene,
întrucât:
(1)	În urma transmiterii de către Croația, la 8 iulie 2021, a planului său național de redresare și reziliență („PRR”), Comisia a propus Consiliului ca planul să primească o evaluare pozitivă. La 28 iulie 2021, Consiliul a aprobat evaluarea pozitivă printr-o decizie de punere în aplicare (denumită în continuare „Decizia de punere în aplicare a Consiliului din 28 iulie 2021”)[footnoteRef:3]. Decizia de punere în aplicare a Consiliului din 28 iulie 2021 a fost modificată prin Deciziile de punere în aplicare ale Consiliului din 8 decembrie 2023[footnoteRef:4], 20 iunie 2025[footnoteRef:5] și 13 noiembrie 2025[footnoteRef:6]. [3: 	ST 10687/21 INIT; ST 10687/21 ADD 1.]  [4: 	ST 15834/23 INIT; ST 15834/23 COR 1; ST 15834/23 ADD 1 REV 1.]  [5: 	ST 9586/25 INIT; ST 9586/25 ADD.]  [6: 	ST 14448/25 INIT; ST 14448/25 ADD 1. 
] 

[bookmark: _Hlk130805569](2)	La 9 iulie 2026, Croația a adresat Comisiei o cerere motivată de a prezenta o propunere de modificare a Deciziei de punere în aplicare a Consiliului din 28 iulie 2021 în conformitate cu articolul 21 alineatul (1) din Regulamentul (UE) 2021/241, pe motiv că, în parte, planul de redresare și reziliență nu mai poate fi realizat din cauza unor circumstanțe obiective. Drept urmare, Croația a prezentat un plan de redresare și reziliență modificat.
Modificări aduse în temeiul articolului 21 din Regulamentul (UE) 2021/241 
(3)	Modificările aduse planului de redresare și reziliență prezentat de Croația ca urmare a unor circumstanțe obiective se referă la 34 de măsuri. 
[bookmark: _Hlk158894031](4)	Croația a explicat că o măsură nu mai este realizabilă din lipsă de cerere. Este vorba despre măsura C7.1 I2 Măsura extinsă: Program de cofinanțare pentru achiziționarea de vehicule noi alimentate cu combustibili alternativi și dezvoltarea de infrastructuri pentru combustibili alternativi în transportul rutier. Din acest motiv, Croația a solicitat eliminarea măsurii menționate anterior. Decizia de punere în aplicare a Consiliului din 28 iulie 2021 ar trebui modificată în consecință. 
(5)	Croația a explicat că o măsură nu mai este parțial realizabilă din lipsă de cerere. Este vorba despre măsura C7.1 R1-I1 Utilizarea hidrogenului și noi tehnologii. Din acest motiv, Croația a solicitat modificarea măsurii menționate anterior. Decizia de punere în aplicare a Consiliului din 28 iulie 2021 ar trebui modificată în consecință. 
(6)	Croația a explicat că o măsură nu mai este realizabilă din cauza inflației ridicate și a creșterii costurilor măsurii. Este vorba despre măsura C1.4 R3-I1 Programul de modernizare pentru porturile deschise traficului public. Din acest motiv, Croația a solicitat modificarea măsurii menționate anterior. Decizia de punere în aplicare a Consiliului din 28 iulie 2021 ar trebui modificată în consecință. 
(7)	Croația a explicat că o măsură nu mai este parțial realizabilă din cauza blocajelor și a penuriei de mână de lucru cu care se confruntă sectorul construcțiilor. Este vorba despre măsura C3.1. R1-I4 Construirea, modernizarea, reconstrucția și echiparea școlilor primare pentru predarea într-un singur schimb pe tot parcursul zilei. Din acest motiv, Croația a solicitat modificarea măsurii menționate anterior. Decizia de punere în aplicare a Consiliului din 28 iulie 2021 ar trebui modificată în consecință. 
(8)	Croația a explicat că două măsuri au fost modificate pentru a se ajusta nivelul de referință în scopul atingerii nivelului de ambiție inițial al măsurilor respective. Este vorba despre C2.5 R1 Creșterea eficienței sistemului de justiție pentru a spori încrederea cetățenilor, C4.3.R1 Transparența și adecvarea prestațiilor sociale în sistemul de protecție socială. Din acest motiv, Croația a solicitat modificarea măsurilor respective. Decizia de punere în aplicare a Consiliului din 28 iulie 2021 ar trebui modificată în consecință. 
(9)	Croația a explicat că 32 de măsuri au fost modificate pentru a pune în aplicare alternative mai bune, care să permită reducerea sarcinii administrative și să simplifice Decizia de punere în aplicare a Consiliului, atingând în același timp obiectivele măsurilor respective. Este vorba despre C1.1.1. R4-I2 Instrument financiar pentru microîntreprinderi și întreprinderi mici și mijlocii, C1.1.1. R4-I3 Instrument financiar pentru întreprinderile cu capitalizare medie și întreprinderile mari, C1.1.1. R4-I4 Instrument financiar pentru entitățile din sectorul public, C1.1.1. R5-I1 Investiții în instrumente financiare de capital propriu și de cvasicapital propriu, C1.1.1 R6-I2 Instituirea unui sistem de verificare a informațiilor publicate de mass-media și de publicare a informațiilor, C1.1.2 R2-I2 Investiții în capacitatea de gestiune a întreprinderilor mici și mijlocii, C1.1.2 R3-I3 Granturi pentru digitalizare, C1.2. R1-I1 Revitalizarea, construirea și digitalizarea sistemului energetic și sprijinirea infrastructurii pentru decarbonizarea sectorului energetic, C1.4. R1-I5 Monitorizarea transportului rutier de mărfuri periculoase (e-ADR), C1.4. R2-I3 Eliminarea „blocajelor” din infrastructura feroviară, C1.4. R2-I6 Utilizarea tehnologiilor verzi în transportul feroviar de călători, C1.4. R2-I7 Modernizarea sistemelor informatice, C1.4. R5-I3 Programul pentru achiziționarea de vehicule noi alimentate cu combustibili alternativi, C1.5 R1-I1 Construirea de centre logistice și de distribuție pentru fructe și legume, C1.5 R1-I2 Consolidarea poziției și vizibilității producătorilor în cadrul lanțului de aprovizionare cu alimente, C1.5 R3-I2 Agricultura inteligentă, C2.4 R5 Optimizarea gestionării bunurilor deținute de stat, C2.5 R1-I6 – Infrastructură informatică stabilă și rezilientă pentru sistemul de informații privind justiția, C2.6 R3 Îmbunătățirea guvernanței corporative în întreprinderile deținute în proporție majoritară de unități ale administrației locale și regionale, C3.1 R1-I2 Construirea, modernizarea, reconstrucția și echiparea școlilor primare pentru predarea într-un singur schimb pe tot parcursul zilei, C5.1. R2-I1 Achiziționarea de echipamente pentru prevenirea, diagnosticarea și tratarea pacienților bolnavi de cancer, C5.1. R3-I1 Finanțare centrală pentru specializări, C5.1 R4-I5 Introducerea unui sistem de monitorizare a rezultatelor tratamentului pentru asistența medicală ambulatorie, cu accent pe pacienții cu afecțiuni cronice din farmaciile publice, C5.1 R1-I2 Unități mobile de asistență medicală ambulatorie, C5.1 R2-I2 – Achiziționarea și darea în folosință a echipamentelor pentru crearea Rețelei oncologice naționale și a Bazei naționale de date oncologice, C6.1.R2 Dezvoltarea unui cadru pentru asigurarea competențelor adecvate în contextul locurilor de muncă verzi necesare pentru reconstrucția post-cutremur, C7.1. R1-I1 Utilizarea hidrogenului și noi tehnologii, C7.1. I1 Măsura extinsă: Achiziționarea de vehicule alimentate cu combustibili alternativi pentru transportul public regulat urban și suburban, C7.1 R1-I4 Consolidarea utilizării surselor regenerabile de energie în transporturi și încălzire, C7.1. R1-I6 Consolidarea capacităților de transport și distribuție ale rețelei de energie electrică, C7.1 I3 Creșterea capacității terminalului GNL de pe insula Krk și consolidarea infrastructurii de gaze naturale, C7.1 I4 – Achiziționarea de vehicule alimentate cu combustibili alternativi pentru transportul public regulat urban și suburban. Din acest motiv, Croația a solicitat modificarea măsurilor respective. Decizia de punere în aplicare a Consiliului din 28 iulie 2021 ar trebui modificată în consecință. 
(10)	În urma eliminării unei măsuri și a scăderii nivelului de punere în aplicare în cazul a trei măsuri în conformitate cu articolul 21 din Regulamentul (UE) 2021/241, Croația a solicitat utilizarea resurselor care au redevenit disponibile prin eliminarea măsurilor și scăderea nivelului de punere în aplicare a acestora pentru a adăuga o măsură nouă și pentru a crește nivelul de punere în aplicare în cazul a două măsuri. Este vorba despre C1.4 R3-I1 Programul de modernizare pentru porturile deschise traficului public, C2.3 R3-I18 – Contribuții voluntare la întreprinderea comună EuroHPC pentru gigafabrica de IA sau infrastructura de IA echivalentă, C3.1. R1-I4 Construirea, modernizarea, reconstrucția și echiparea școlilor primare pentru predarea într-o singur schimb pe tot parcursul zilei, C4.1 R3-I1 Implementarea voucherelor pentru educația, formarea și perfecționarea adulților, C4.3 R3-I4 – Construirea și echiparea centrelor de îngrijire a persoanelor în vârstă (servicii la domiciliu și comunitare și servicii instituționale), C7.1 R1-I1 Utilizarea hidrogenului și noi tehnologii, C7.1 I2 Măsura extinsă: Program de cofinanțare pentru achiziționarea de vehicule noi alimentate cu combustibili alternativi și dezvoltarea de infrastructuri pentru combustibili alternativi în transportul rutier. Din aceste motive, Croația a solicitat creșterea nivelului de punere în aplicare în cazul a două măsuri și adăugarea a două noi măsuri. Decizia de punere în aplicare a Consiliului din 28 iulie 2021 ar trebui să fie modificată în consecință.
Corectarea erorilor materiale
(11)	În textul deciziei de punere în aplicare a Consiliului au fost identificate 20 de erori materiale care afectează 15 jaloane și ținte și cinci măsuri din cadrul unui număr de șapte componente. Decizia de punere în aplicare a Consiliului ar trebui modificată pentru a corecta aceste erori materiale care nu reflectă conținutul planului de redresare și reziliență prezentat Comisiei la 14 mai 2021, astfel cum a fost convenit de Comisie și Croația. Aceste erori materiale se referă la: țintele 65 și 66 din cadrul măsurii C1.3 R1-I1 Programul de dezvoltare a rețelelor publice de canalizare, ținta 72 din cadrul măsurii C1.3 R1-I2 Programul public de dezvoltare a alimentării cu apă, ținta 79 din cadrul măsurii C1.3 R1-I3 Program de reducere a riscurilor de dezastre, țintele 388 și 389 din cadrul măsurii C1.3 R3-I1 Alte investiții în programul public de dezvoltare a rețelelor publice de canalizare, ținta 391 a investiției C1.3 R3-I2 Investiții suplimentare în programul public de dezvoltare a alimentării cu apă din cadrul componentei 1.3 Îmbunătățirea gestionării apei și a gestionării deșeurilor; jalonul 186 al măsurii C2.3 R3-I6 Investiții în rețelele de infrastructuri de informații de stat, jalonul 197 al măsurii C2.3 R3-I13 Transformarea digitală a administrației fiscale, ținta 201 a măsurii C2.3 R3-I16 Digitalizarea proceselor din domeniul sportului și al activităților recreative la nivel local și regional, Jalonul 204 al măsurii C2.3 R4-I1 Punerea în aplicare a proiectelor din cadrul Programului-cadru național pentru dezvoltarea infrastructurii de bandă largă în domenii în care nu există un interes comercial suficient pentru investiții, din cadrul componentei 2.3 Tranziția digitală a societății și a administrației publice, ținta 209 a măsurii C2.4 R3 Consolidarea capacității umane de monitorizare a guvernanței corporative în întreprinderile de stat din cadrul componentei 2.4 Îmbunătățirea gestionării activelor de stat, ținta 278 a investiției C3.2 R1-I1 Dezvoltarea unui sistem de acorduri de program pentru finanțarea universităților și a institutelor de cercetare axate pe inovare, cercetare și dezvoltare din cadrul componentei 3.2 Stimularea capacității de cercetare și inovare, jalonul 401 al măsurii C6.1 R2 Dezvoltarea unui cadru pentru asigurarea competențelor adecvate în contextul locurilor de muncă verzi necesare pentru reconstrucția post-cutremur din cadrul componentei 6.1 Renovarea clădirilor, jalonul 54 al măsurii C7.1 R1-I1 Utilizarea hidrogenului și noi tehnologii din cadrul componentei 7.1 Energie și transport durabil, precum și la descrierea măsurilor următoare: investiția C.1.3 R3-I1 – Alte investiții în programul public de dezvoltare a rețelelor publice de canalizare, investiția C2.3 R3-I15 - Crearea unor soluții de aplicații turistice, investiția C2.3 R4-I1 Punerea în aplicare a proiectelor din cadrul Programului-cadru național pentru dezvoltarea infrastructurii de bandă largă în domenii în care nu există un interes comercial suficient pentru investiții, investiția C2.3 R3-I17 - Înființarea registrului de evidență a populației, familiilor și gospodăriilor, investiția C3.1 R1-I1 - Construirea, modernizarea, reconstrucția și echiparea unităților ECEC, reforma C6.1 R2 – Dezvoltarea unui cadru pentru asigurarea competențelor adecvate în contextul locurilor de muncă verzi necesare pentru reconstrucția post-cutremur din cadrul componentei 1.3 Îmbunătățirea gestionării apei și a gestionării deșeurilor, al componentei 2.3 Tranziția digitală a societății și a administrației publice, al componentei 3.1 Reforma sistemului de învățământ și al componentei 6.1 Renovarea clădirilor. Respectivele corecturi nu afectează punerea în aplicare a măsurilor în cauză.
Evaluarea Comisiei
(12)	Comisia a evaluat planul de redresare și reziliență modificat în raport cu criteriile de evaluare prevăzute la articolul 19 alineatul (3) din Regulamentul (UE) 2021/241.
(13)	Comisia consideră că modificările prezentate de Croația nu afectează evaluarea pozitivă a planului de redresare și reziliență formulată în Decizia de punere în aplicare a Consiliului din 28 iulie 2021 în ceea ce privește relevanța, eficacitatea, eficiența și coerența planului de redresare și reziliență în raport cu criteriile de evaluare prevăzute la articolul 19 alineatul (3) din Regulamentul (UE) 2021/241 literele (a), (b), (c), (d),(da), (db), (g), (h), (j) și (k).
Contribuția la tranziția verde, inclusiv la biodiversitate
(14)	În conformitate cu articolul 19 alineatul (3) litera (e) din Regulamentul (UE) 2021/241 și cu criteriul 2.5 din anexa V la respectivul regulament, planul de redresare și reziliență modificat conține măsuri care contribuie în mare măsură (nota A) la tranziția verde, inclusiv la biodiversitate, sau la abordarea provocărilor generate de această tranziție. Cuantumul aferent măsurilor de sprijinire a obiectivelor climatice reprezintă 37,00 % din alocarea totală a planului de redresare și reziliență modificat și 60,56 % din costurile totale estimate ale măsurilor din capitolul privind REPowerEU, calculat în conformitate cu metodologia prevăzută în anexa VI la Regulamentul (UE) 2021/241. În conformitate cu articolul 17 din Regulamentul (UE) 2021/241, planul de redresare și reziliență modificat este conform cu informațiile incluse în Planul național privind energia și clima pentru perioada 2021-2030. 
(15)	Ținta 53 a măsurii C7.1 R1-I2 Utilizarea hidrogenului și noi tehnologii - Crearea unei economii bazate pe hidrogen și jalonul 125 al măsurii C7.1 I2 Măsura extinsă: Program de cofinanțare pentru achiziționarea de vehicule noi alimentate cu combustibili alternativi și dezvoltarea de infrastructuri pentru combustibili alternativi în transportul rutier au fost eliminate din lipsă de cerere. În ansamblu, se înregistrează o reducere foarte limitată a obiectivului verde al PRR. 
Contribuția la tranziția digitală
(16)	În conformitate cu articolul 19 alineatul (3) litera (f) din Regulamentul (UE) 2021/241 și cu criteriul 2.6 din anexa V la respectivul regulament, planul de redresare și reziliență modificat conține măsuri care contribuie în mare măsură (nota A) la tranziția digitală sau la abordarea provocărilor generate de această tranziție. Cuantumul aferent măsurilor de sprijinire a obiectivelor digitale reprezintă 21,84 % din suma totală alocată planului de redresare și reziliență modificat, calculată în conformitate cu metodologia din anexa VII la regulamentul menționat. 
(17)	Modificările aduse nu au impact asupra nivelului general de ambiție al planului în ceea ce privește tranziția digitală, contribuția globală la tranziția digitală înregistrând o ușoară creștere, de la 21,07 % la 21,84 %. Planul de redresare și reziliență modificat continuă să contribuie în mod semnificativ la tranziția digitală, inclusiv prin creșterea gradului de digitalizare a administrației publice și a întreprinderilor, prin creșterea numărului de servicii digitale pentru cetățeni și întreprinderi, precum și prin sporirea investițiilor în e-sănătate și în digitalizarea sectorului transporturilor.
Stabilirea costurilor
(18)	În conformitate cu articolul 19 alineatul (3) litera (i) din Regulamentul (UE) 2021/241 și cu criteriul 2.9 din anexa V la acesta, justificarea furnizată în planul de redresare și reziliență modificat cu privire la costurile totale estimate ale planului de redresare și reziliență este, într-o măsură moderată (nota B), rezonabilă și plauzibilă, respectă principiul eficienței costurilor și este proporțională cu impactul economic și social național preconizat.
(19)	Croația a furnizat o defalcare detaliată a costurilor aferente jaloanelor și țintelor modificate și noi, însoțită de trimiteri la proiecte similare anterioare și de explicații adecvate privind metodologia utilizată pentru stabilirea costurilor totale. 
Orice alte criterii de evaluare
(20)	Comisia consideră că modificările prezentate de Croația nu afectează evaluarea pozitivă a planului de redresare și reziliență prevăzută în Decizia de punere în aplicare a Consiliului din 28 iulie 2021 de aprobare a evaluării planului de redresare și reziliență al Croației în ceea ce privește relevanța, eficacitatea, eficiența și coerența acestui plan în raport cu criteriile de evaluare prevăzute la articolul 19 alineatul (3) literele (a), (b), (c), (d), (da), (db), (g), (h), (j) și (k).
Evaluare pozitivă
(21)	În urma evaluării pozitive de către Comisie a planului de redresare și reziliență modificat, cu constatarea că planul de redresare și reziliență îndeplinește în mod satisfăcător criteriile de evaluare prevăzute în Regulamentul (UE) 2021/241, în conformitate cu articolul 20 alineatul (2) și cu anexa V la regulamentul respectiv, ar trebui să fie stabilite reformele și proiectele de investiții necesare pentru punerea în aplicare a planului de redresare și reziliență modificat, jaloanele, țintele și indicatorii relevanți, precum și cuantumul pus la dispoziție de Uniune pentru punerea în aplicare a planului de redresare și reziliență modificat.
Contribuție financiară
(22)	Costul total estimat al planului de redresare și reziliență modificat al Croației este de 9 961 398 190 EUR. Întrucât cuantumul costului total estimat al planului de redresare și reziliență modificat este mai mare decât contribuția financiară maximă actualizată disponibilă pentru Croația, contribuția financiară stabilită în conformitate cu articolul 4a din Regulamentul (UE) 2021/1755 al Parlamentului European și al Consiliului[footnoteRef:7], cu articolul 20 alineatul (4) și cu articolul 21a alineatul (6) din Regulamentul (UE) 2021/241 care este alocată planului de redresare și reziliență modificat al Croației ar trebui să fie egală cu 5 786 544 628 EUR. Prin urmare, contribuția financiară pusă la dispoziția Croației rămâne neschimbată. [7: 	Regulamentul (UE) 2021/1755 al Parlamentului European și al Consiliului din 6 octombrie 2021 de înființare a rezervei de ajustare la Brexit (JO L 357, 8.10.2021, p. 1, ELI: http://data.europa.eu/eli/reg/2021/1755/oj).
] 

Împrumuturi
(23)	Pentru a sprijini reformele și investițiile suplimentare, un sprijin sub formă de împrumut în valoare totală de 4 254 156 972 EUR a fost pus la dispoziția Croației prin Decizia de punere în aplicare a Consiliului din 21 noiembrie 2023 de modificare a Deciziei de punere în aplicare a Consiliului din 28 iulie 2021. Ca urmare a scăderii nivelului de punere în aplicare în cazul măsurii C3.1 R1-I4 Construirea, modernizarea, reconstrucția și echiparea școlilor primare pentru predarea într-un singur schimb pe tot parcursul zilei, în temeiul articolului 21 din Regulamentul (UE) 2021/241, Croația nu a solicitat utilizarea resurselor de împrumut eliberate pentru a sprijini noi măsuri sau pentru a crește nivelul de punere în aplicare a măsurilor existente în cadrul planului de redresare și reziliență. Cuantumul costurilor totale estimate ale planului de redresare și reziliență este mai mic decât contribuția financiară combinată disponibilă pentru Croația și decât sprijinul sub formă de împrumut care a fost pus la dispoziția Croației prin Decizia de punere în aplicare a Consiliului din 21 noiembrie 2023 de modificare a Deciziei de punere în aplicare a Consiliului din 28 iulie 2021. Prin urmare, sprijinul total sub formă de împrumut pus la dispoziția Croației ar trebui redus la 4 174 853 562 EUR.
(24)	Prin urmare, Decizia de punere în aplicare a Consiliului din 28 iulie 2021 ar trebui să fie modificată în consecință. Din motive de claritate, anexa la Decizia de punere în aplicare a Consiliului din 28 iulie 2021 ar trebui să fie înlocuită în întregime.
(25)	Prezenta decizie nu ar trebui să aducă atingere rezultatului niciuneia dintre procedurile legate de acordarea de fonduri ale Uniunii în cadrul oricărui alt program al Uniunii în afară de cel prevăzut de mecanism sau procedurilor legate de denaturări ale funcționării pieței interne care ar putea fi inițiate, în special în temeiul articolelor 107 și 108 din tratat. Decizia nu prevalează asupra cerinței ca statele membre să notifice Comisiei potențialele ajutoare de stat în temeiul articolului 108 din tratat,
ADOPTĂ PREZENTA DECIZIE: 
Articolul 1 
Aprobarea evaluării planului de redresare și reziliență
Se aprobă evaluarea planului de redresare și reziliență modificat al Croației pe baza criteriilor prevăzute la articolul 19 alineatul (3) din Regulamentul (UE) 2021/241. 
Articolul 2 
Modificări
Decizia de punere în aplicare a Consiliului din 28 iulie 2021 de aprobare a evaluării planului de redresare și reziliență al Croației se modifică după cum urmează: 
(1) articolul 2a alineatul (1) se înlocuiește cu următorul text:
„(1) Uniunea pune la dispoziția Croației un împrumut de maximum 4 174 853 562 EUR.”; 
(2) Anexa se înlocuiește cu textul prevăzut în anexa la prezenta decizie.
Articolul 3 
Destinatar
Prezenta decizie se adresează Republicii Croația.
Adoptată la Bruxelles,
	Pentru Consiliu,
	Președintele

